《贺新郎（西湖）》
宋代·刘德秀

雨沐秋容薄。莹湖光、琉璃千顷，浪平如削。步绕湖边佳绝处，时涌琼楼珠阁。记一一、经行皆昨。十万人家空翠里，借姮娥、玉鉴相依约。卷雾箔，飞烟幕。

天机云锦才收却。放芙蓉、岸花十里，翠红成幄。向晚买舟撑月去，笑引银汉共酌。醉欲起、骑鲸碧落。试唤坡仙哦妙句，问淡妆、此夕如何著。只云月，是梳掠。

作者简介：刘德秀（1135年3月―1207年11月），南宋词人，字仲洪，号退轩。丰城石滩人。生于南宋绍兴五年（1135年）三月二十七日。有遗稿《默轩词》十三卷、《默轩词》二十余卷行于世。